Υπόθεση Μυρτώς Παπαδομιχελάκη

Στην Πάρο, το καλοκαίρι του 2012 εξελίχθηκε μία υπόθεση ξυλοδαρμού και βιασμού εις βάρος μίας ανήλικης κοπέλας, από έναν Πακιστανό παράνομο μετανάστη, ονόματι Αχμέτ Βακάς, η οποία συγκλόνισε το Πανελλήνιο. Οι τραυματισμοί που υπέστη η κοπέλα, αναφερόμενη στα Μέσα ενημέρωσης απλώς ως Μυρτώ, της προκάλεσαν μόνιμη αναπηρία.

 Το συμβάν 
Στις 23 Ιουλίου του 2012, μία ανήλικη κοπέλα, ονόματι Μυρτώ Παπαδομιχελάκη, βρέθηκε ημίγυμνη, χτυπημένη και σε κώμα, σε μία από τις πιο δημοφιλείς παραλίες της Πάρου.  Το κεφάλι της είχε υποστεί σφοδρό χτύπημα με πέτρα, που ζύγιζε 5 κιλά. Οι αρχές διέταξαν να διακομιστεί το συντομότερο δυνατό σε ένα νοσοκομείο της Αθήνας, ώστε να της παράσχουν άμεση φροντίδα, ενώ παράλληλα ξεκίνησαν οι προσπάθειες για τον εντοπισμό του δράστη. 

Αρχικά, οι έρευνες της Αστυνομίας εξέταζαν το περιστατικό ως ατύχημα. Παρ’ όλα αυτά, λίγο καιρό αργότερα, ο ιατροδικαστής Νίκος Καλογριάς, ανακοίνωσε ότι βρέθηκαν ίχνη σπέρματος στο σώμα της κοπέλας, με αποτέλεσμα οι αρχές να επανεκκινήσουν τις έρευνες.

 Θύμα 
150px|thumb|Το παιδικό νοσοκομείο στη Βοστόνη
Το θύμα της υπόθεσης ήταν η Μυρτώ Παπαδομιχελάκη, η οποία ήταν 15 ετών. Μετά τα γεγονότα η κοινή γνώμη ευαισθητοποιήθηκε και χιλιάδες δωρεές πραγματοποιήθηκαν, συγκεντρώνοντας περίπου 10 χιλιάδες ευρώ για τα έξοδα θεραπείας.  Κατά τον Οκτώβριο του 2012, το κορίτσι, πλέον είχε ξυπνήσει από το κώμα, και βρισκόταν σε κέντρο αποκατάστασης. 

Το 2013, ο Ανδρέας Λυκουρέντζος, Υπουργός Υγείας τότε, ανακοίνωσε ότι το θύμα θα διακομιστεί σε κλινική των ΗΠΑ, με τα έξοδα πληρωμένα από την κυβέρνηση. Η χρηματοδότηση συνεχίστηκε και με τον επόμενο Υπουργό, Άδωνι Γεωργιάδη. Παρόλα αυτά, υπήρξαν κι άλλοι χρηματοδότες ενώ μαζεύτηκαν και χρήματα από την Ελληνοαμερικανική ένωση στις ΗΠΑ, για τη θεραπεία της στο παιδικό νοσοκομείο του Χάρβαρντ στη Βοστόνη.

Κατά τον Μάιο του 2017, το κέντρο αποκατάστασης στο οποίο βρισκόταν ανακοίνωσε σε μία εκδήλωση προς τιμήν της ότι σωματικά έχει αποκατασταθεί και ότι ήταν εφικτό να επιστρέψει στο πατρικό της. Ωστόσο, παραμένει έως και σήμερα σε διαδικασία συνεχούς αποκατάστασης, καθώς σύμφωνα με τη μητέρα της, η Μυρτώ αδυνατεί να επικοινωνήσει αποτελεσματικά και δεν μπορεί να τραφεί μόνη της.

 Ύποπτοι 
Σύμφωνα με την αναφορά της Αστυνομίας, οι αρχικοί ύποπτοι ήταν 12 άνδρες, Έλληνες και ξένοι, οι οποίοι είτε δούλευαν πέριξ της παραλίας είτε εθεάθησαν στο σημείο που διαπράχθηκε το έγκλημα. Όσο η έρευνα προχωρούσε, τόσο μειωνόταν ο αριθμός των υπόπτων και συγκεκριμένα ύστερα από μαρτυρίες, οι αρχές επικεντρώθηκαν σε τέσσερις, καταλήγοντας ότι ο ύποπτος εργαζόταν πέριξ της σκηνής του εγκλήματος. 

Η μητέρα της ανήλικης κοπέλας κατέθεσε ότι είδε έναν άνδρα με άσπρο παντελόνι και πολύχρωμη μπλούζα να απομακρύνεται από το σημείο. Λίγες ημέρες αργότερα συνάδελφος του Αχμέτ Βακάς, ανέφερε ότι τη μέρα του περιστατικού, ο Βακάς φορούσε ρούχα που ταίριαζαν στην περιγραφή της μητέρας. 

Ο Αχμέτ Βακάς, είχε ήδη αποχωρήσει από το νησί, καθότι κάποιο συγγενικό του πρόσωπο, ήταν σοβαρά άρρωστο. Ο Αχμέτ Βακάς συνελήφθη αργότερα στην Αθήνα, μετά από τυχαίο έλεγχο της Αστυνομίας λόγω ταυτοποίησης του DNA και θεωρήθηκε ως ο ένοχος του εγκλήματος.

 Δράστης 
Η σύλληψή του έγινε λίγες μέρες αργότερα στη Νέα Χαλκηδόνα, στην οποία συνελήφθησαν κι άλλοι δύο ύποπτοι. Η αστυνομία τον εντόπισε μέσω κινητού τηλεφώνου, καθώς επίσης και με τη βοήθεια άλλων μαρτύρων που συνεργάστηκαν με την αστυνομία., Keep Talking Greece, (2012). Paros: Police Arrests Assaulter of Teenager Girl; Illegal Immigrant from Pakistan Confesses the Crime. Retrieved from: http://www.keeptalkinggreece.com/2012/08/04/paros-police-arrests-assaulter-of-teenager-girl-illegal-immigrant-from-pakistan-confesses-the-crime/. 

Κατόπιν έγινε ξανά ταυτοποίηση του DNA, η οποία ταίριαξε με αυτό που εντοπίστηκε στα ρούχα και στο σώμα της νεαρής κοπέλας. Ο Βακάς ομολόγησε το έγκλημά του και σύμφωνα με την αστυνομία, περιέγραψε με απόλυτη ηρεμία το έγκλημα και τις λεπτομέρειες αυτού. Σύμφωνα με τον ίδιο, προσπάθησε να κλέψει το κινητό τηλέφωνο της νεαρής κοπέλας, όμως εκείνη προέβαλε αντίσταση. Κατόπιν, τη χτύπησε με μία πέτρα στο κεφάλι, ώσπου αυτή έπεσε αναίσθητη στο έδαφος. Ενόσω η κοπέλα ήταν ανήμπορη πλέον να αμυνθεί εκείνος τη βίασε, συνεχίζοντας και τα χτυπήματα.

Κατά την περίοδο της σύλληψης, ο δράστης είχε προγραμματίσει εκούσια επιστροφή στο Πακιστάν.

 Αντιδράσεις 
150px|thumb|right|Ο Νίκος Δένδιας, Υπουργός του Πολίτη, κατά το χρονικό του εγκλήματος.
Μετά την ομολογία του, ο δράστης, μεταφέρθηκε στο νησί της Σύρου, όπου κατάθεσε ενώπιον του εισαγγελέα. Κατά τη διάρκεια της μεταφοράς του στο γραφείο του εισαγγελέα, περαστικοί άρχισαν να τον προπηλακίζουν., Gr Reporter, (2012). Rapist from Paros faces the prosecutor. Retrieved from: http://www.grreporter.info/en/rapist_paros_faces_prosecutor/7431 .

Οι διαδηλώσεις έλαβαν χώρα τόσο κατά τη μεταφορά όσο και στη δίκη. Αυτό είχε ως αποτέλεσμα, η αστυνομία φοβούμενη περαιτέρω αντιδράσεις, να ξεκινήσει επιχείρηση για τον εντοπισμό παράνομων μεταναστών στο κέντρο της Αθήνας με σκοπό τη μετέπειτα απέλασή τους. Ο υπουργός του Πολίτη, Νίκος Δένδιας, δήλωσε: «ο εντοπισμός και η απέλαση θα συνεχιστούν έως ότου το κέντρο της Αθήνας είναι "καθαρό"».

 Δίκη 
Αρχικά, ο ένοχος, είχε πείσει τους δικαστές ότι επρόκειτο για ανήλικο, ώστε να δικαστεί με ανάλογο τρόπο. Στην αρχή, ανέφερε ότι γεννήθηκε το 1991, ενώ κατόπιν το 1993, ώσπου τελικά είπε ότι γεννήθηκε το 1995. Η ανακρίβεια αυτή οδήγησε τις αρχές να ζητήσουν από την εισαγγελία να προσθέσουν αυτές τις ψευδείς δηλώσεις στη δίκη. Παρόλα αυτά, ο Βακάς, δεν άλλαξε τη συμπεριφορά του και συνέχισε να ψεύδεται, αυτό είχε ως αποτέλεσμα, αρχικά να φυλακιστεί για δύο χρόνια.iNews, (2012). Αμετανόητος και προκλητικός ο πακιστανός δράκος της Πάρου!.. Η δύσκολη μάχη της 15χρονης για τη ζωή.... Retrieved from: http://www.inews.gr/135/ametanoitos-kai-proklitikos-o-pakistanos-drakos-tis-parou-i-dyskoli-machi-tis-15chronis-gia-ti-zoi.htm  . 

Ο δράστης καταδικάστηκε σε ισόβια κάθειρξη για τη ληστεία, 18 χρόνια για απόπειρα ανθρωποκτονίας, 18 χρόνια για βιασμό, και 3 μήνες για παράνομη εργασία.
 Παραπομπές 

Κατηγορία:Έγκλημα στην Ελλάδα
Κατηγορία:Μετανάστευση στην Ελλάδα
Κατηγορία:Ιστορία της Πάρου
Κατηγορία:Περιστατικά βίας εις βάρος γυναικών